**Ministru kabineta rīkojuma projekta   
„Par valsts aģentūras „Civilās aviācijas aģentūra” budžeta apstiprināšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Likuma par budžetu un finanšu vadību 41.panta pirmās prim daļas prasība.  Publisko aģentūru likuma 13.panta trešās daļas prasības. |
| 2. Pašreizējā situācija un problēmas | Ar 2010.gada 1.janvāri valsts aģentūra „Civilās aviācijas aģentūra” (turpmāk – Civilās aviācijas aģentūra) ir budžeta nefinansēta iestāde.Saskaņā ar Publisko aģentūru likuma 13.panta 3.punktu valsts aģentūra Likumā par budžetu un finanšu vadību noteiktajā kārtībā patstāvīgi veido valsts aģentūras budžetu un to apstiprina Ministru kabinets. Savukārt, saskaņā ar Likuma par budžetu un finanšu vadību 41.panta pirmajā prim daļā noteikto, budžeta nefinansētu iestāžu nākamā gada budžetu projektus apstiprināšanai Ministru kabinetā iesniedz ministrijas (pārraudzības institūcijas). Civilās aviācijas aģentūra tiek finansēta no pašu ieņēmumiem, kas gūti par sniegtajiem publiskajiem pakalpojumiem saskaņā ar Ministru kabineta 2006.gada 30.maija noteikumiem Nr.426„Noteikumi par valsts aģentūras „Civilās aviācijas aģentūra” sniegto publisko maksas pakalpojumu cenrādi”, ieņēmumu daļas par aeronavigācijas pakalpojumiem Rīgas lidojumu informācijas rajonā saskaņā ar Ministru kabineta 2012.gada 3.janvāra noteikumiem Nr.30 „Aeronavigācijas pakalpojumu maksas sadales kārtība” un no 2012.gada arī no maksas par gaisa kuģu lidojumu drošuma un civilās aviācijas drošības uzraudzības nodrošināšanu, saskaņā ar Ministru kabineta 2011.gada 19.oktobra noteikumiem Nr.823 „Noteikumi par lidlaukā sniegto drošības un glābšanas pasākumu maksu”. Attiecīgi ieņēmumi paredzēti Civilās aviācijas aģentūras budžetā 2013.gadam.  Saskaņā ar 2009.gada 21.oktobra Eiropas Parlamenta un Padomes Regulas (EK) Nr. 1070/2009, ar ko groza Regulas (EK) Nr. 549/2004, (EK) Nr. 550/2004, (EK) Nr. 551/2004 un (EK) Nr. 552/2004, lai uzlabotu Eiropas aviācijas sistēmas darbību un ilgtspējību (turpmāk – Regula (EK) Nr. 1070/2009) 2.panta 5.punkta prasībām dalībvalstīm ir pienākums līdz 2012.gada 4.decembrim veikt visus nepieciešamos pasākumus, lai nodrošinātu funkcionālo gaisa telpas bloku ieviešanu, lai sasniegtu vajadzīgo gaisa satiksmes pārvaldības tīkla kapacitāti un efektivitāti Eiropas vienotajā gaisa telpā un uzturētu augstu drošības līmeni, kā arī sniegtu ieguldījumu kopējā gaisa satiksmes sistēmas darbībā un mazinātu ietekmi uz vidi. Lai 2013. un turpmākajos gados nodrošinātu resursus Latvijas, Norvēģijas, Somijas un Igaunijas iniciētā Ziemeļeiropas funkcionālā gaisa telpas bloka (turpmāk – NEFAB) darbības kopējo aktivitāšu un organizatoriskās struktūras vadības procesu finansēšanai tiks noteiktas NEFAB dalībvalstu nacionālo uzraudzības iestāžu iemaksas. Attiecīgi jāpalielina Civilās aviācijas aģentūras iemaksu apjoms starptautiskajām organizācijām.  Virkne jaunu funkciju un pienākumu Civilās aviācijas aģentūrai ir uzliktas ar Ministru kabineta 2012.gada 11.janvāra rīkojumu Nr.24 „Par Valsts rīcības plānu civilās aviācijas nelaimes gadījumu seku novēršanai”:  1) Civilās aviācijas aģentūra ir nozīmēta par atbildīgo iestādi aviācijas nelaimes gadījuma informācijas centra izveidošanai (ne vēlāk, ka četru stundu laikā pēc aviācijas nelaimes gadījuma) un tā darbības koordinēšanai.  2) Civilās aviācijas aģentūrai vismaz reizi gadā savu budžeta līdzekļu ietvaros ir jāorganizē teorētiskās mācības un vismaz reizi divos gados praktiskās mācības Valsts rīcības plānā civilās aviācijas nelaimes gadījumu seku novēršanai noteikto pasākumu izpildes gatavības pārbaudei.  3) Civilās aviācijas aģentūra ir līdzatbildīga par tūlītēja atbalsta sniegšanu cietušajiem, kurus nav nepieciešams stacionēt, kā arī par tālruņa līnijas izveidošanu informācijas sniegšanai par aviācijas nelaimes gadījumā cietušajiem, ja avio sabiedrība pienācīgā laikā un apjomā nespēj to nodrošināt.  4) Papildus minētajam, ja aviosabiedrības to nespēj pienācīga laikā un apjomā, Civilās aviācijas aģentūrai aviācijas nelaimes gadījumā cietušos jānodrošina ar pirmās nepieciešamības precēm, īslaicīgu uzturēšanās vietu, dzērieniem, pārtiku, psiholoģiskā atbalsta sniegšanu, bojā gājušo transportēšanu uz mītnes zemi, juridiskām konsultācijām, u.c. darbībām saistībā ar atbalstu nelaimes gadījumā cietušajiem un viņu tuviniekiem.  Minēto funkciju un pienākumu izpildes nodrošināšanai Civilās aviācijas aģentūrai jāizveido jauna struktūrvienība - aviācijas nelaimes gadījuma seku novēršanas nodaļa, jāizstrādā detalizēta rokasgrāmata, sadarbības līgumu projekti ātrai reaģēšanai un sadarbībai ar citām valsts institūcijām, aviokompānijām un komersantiem ārkārtas situācijās, jāveic iepriekšēja darbinieku apmācība, jāslēdz pakalpojumu līgumi ar telefonu sakaru operatoriem, nodrošinot pietiekamu tālruņa līniju skaitu, lai apkalpotu zvanus, kuru daudzums pirmajās 24 stundās pēc negadījuma var sasniegt pat 50 000, atbildi uz tālruņa zvaniem, ja nepieciešams, nodrošinot vismaz 3 valodās. Minēto pasākumu nodrošināšanai ir nepieciešami papildus līdzekļi.  Pašlaik apmācības ar aeronavigācijas pakalpojumu sniegšanu un šīs jomas uzraudzību saistīto Eiropas aeronavigācijas drošības organizācijas (turpmāk -EUROCONTROL) dalībvalstu speciālistu kvalifikācijas uzturēšanai un celšanai bez maksas nodrošina EUROCONTROL institūts Luksemburgā. Pēc katra apmācību moduļa noklausīšanās vai praktiskā darba veikšanas un attiecīga eksāmena nokārtošanas tiek izsniegts starptautiski atzīts attiecīgās zināšanas un prasmes apliecinošs sertifikāts. Latvijas, kas par EUROCONTROL dalībvalsti kļuva 2010.gada beigās, pārstāvjiem šīs bezmaksas apmācības ir pieejamas no 2011.gada. Sakarā ar minēto kursu un apmācību programmu apmeklētību, apstiprinājums mācībām jāgaida pusgadu vai ilgāk. Vienam darbiniekam nepieciešamo apmācību moduļu skaits, atkarībā no aeronavigācijas pakalpojumu uzraudzības jomas un specifikas, svārstās no trim vai četriem līdz sešpadsmit. Tā kā tuvākā nākotnē šos kursus paredzēts organizēt kā maksas pakalpojumus (maksa par vienu apmācību moduli EUR 700 vai vairāk) Civilās aviācijas aģentūra plāno maksimāli izmantot kursu bezmaksas apmeklējuma iespējas 2013.gadā. Attiecīgi Civilās aviācijas budžetā 2013.gadam jāparedz attiecīgi komandējuma izdevumi,  Atbilstoši Starptautiskā civilās aviācijas organizācijas (ICAO) un Eiropas Aviācijas drošības organizācijas (EASA) prasībām katrai dalībvalstij jāievieš drošības vadības sistēmu (*SMS*), kā arī saskaņā ar Starptautiskajiem standartiem un ieteicamo praksi (*SARP*) jāizstrādā valsts drošības programmu (SSP), kas aptver tādas jomas, kā aviācijas personāla sertificēšana, gaisa kuģa ekspluatācija, gaisa kuģa lidojumderīgums, gaisa satiksmes pakalpojumi, gaisa kuģu negadījumu un incidentu izmeklēšana un lidlauku ekspluatācija Ņemot vērā veicamā darba apjomu, nozīmīgumu un šī darba organizācijas praksi starptautiskā mērogā, Civilās aviācijas aģentūrai ir nepieciešams pieņemt darbā divus speciālistus, attiecīgi gatavojot Civilās aviācijas aģentūras budžetu 2013.gadam, jāparedz šim mērķim nepieciešamos finanšu resursus. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Ministru kabineta rīkojuma projekts nosaka Civilās aviācijas aģentūras plānoto ieņēmumu un izdevumu apjomu 2013.gadam, kā arī izmaksas, kas saistītas ar aeronavigācijas pakalpojumu sniegšanas nodrošināšanu, kontroli, uzraudzību, Eiropas Savienības tiesību aktos noteikto funkcionālo gaisa telpas bloku pārvaldību un citu ar civilās aviācijas drošību saistīto darbību (funkciju) izpildi.  Plānoto resursu ietvaros tiks nodrošināta efektīva Civilās aviācijas aģentūrai deleģēto funkciju īstenošana, civilās aviācijas drošības uzraudzības darbībās iesaistīto personu kvalifikācijas celšana un uzturēšana, kā arī aktīva līdzdalība kopējās NEFAB aktivitātēs gaisa satiksmes sistēmas darbības uzlabošanā. |
| 5. Projekta izstrādē iesaistītās institūcijas | Civilās aviācijas aģentūra, Satiksmes ministrija. |
| 6. Iemesli, kādēļ netika nodrošināta sabiedrības līdzdalība | Konsultācijas nav notikušas, jo Ministru kabineta rīkojuma projekts nekādā veidā neierobežo un nesašaurina nevienas personu grupas vai indivīda tiesības. |
| 7. Cita informācija | Civilās aviācijas aģentūras budžets 2013.gadam 2770 tūkst. latu apmērā noteikts ņemot vērā ar EUROCONTROL un Starptautisko gaisa transporta asociāciju (IATA) saskaņoto kopējo plānoto izdevumu apjomu un tai skaitā uz aeronavigācijas pakalpojumiem attiecināmo izmaksu apjomu 686 tūkst. latu apmērā.  2013.gadā palielināsies:  1) par 57.8 tūkst. latu izdevumi pakalpojumiem, to skaitā :  - komandējuma izdevumi saistībā ar speciālistu apmācībām EUROCONTROL institūtā Luksemburgā – 10 tūkst latu,  - izdevumi biroja preču, u.c. materiālu iegādei - 7.8 tūkst. latu,  - Ministru kabineta 2012.gada 11.janvāra rīkojumā Nr.24 „Par Valsts rīcības plānu civilās aviācijas nelaimes gadījumu seku novēršanai” noteikto funkciju un pienākumu izpildei - ~ 40 tūkst latu.  2) par 50 tūkst. latu iemaksas starptautiskās organizācijās, –– sakarā ar NEFAB dalībvalstu nacionālo uzraudzības iestāžu iemaksām.  3) Plānotie izdevumi pamatkapitāla veidošanai saistīti ar jaunu darba vietu izveidošanu, 10 datoru nomaiņu, 3 portatīvo datoru iegādi.  Ministru kabineta rīkojuma projekts skatāms kopā ar Ministru kabineta rīkojuma projektu „Grozījums Ministru kabineta 2011.gada 7.decembra rīkojumā Nr.639 „Par valsts aģentūras „Civilās aviācijas aģentūra” budžeta apstiprināšanu”. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Ņemot vērā, ka Latvijas Republika kopš 2010.gada 1.janvāra ir Eiropas Aeronavigācijas drošības organizācijas (EUROCONTROL) dalībvalsts, Civilās aviācijas aģentūras speciālistiem ir iespēja apmeklēt EUROCONTROL piedāvātos bezmaksas kvalifikācijas uzturēšanas un celšanas kursus (apmācības). Rīkojumu projektā ir iekļauti izdevumi, kas saistīti ar Civilās aviācijas aģentūras speciālistu komandējuma izdevumiem, apmeklējot EUROCONTROL kvalifikācijas uzturēšanas un celšanas kursus (apmācības).  Latvijas Republikai ar 1992.gada 3.jūnija Augstākās Padomes lēmumu „Par pievienošanos 1944. gada 7. decembra Konvencijai par starptautisko civilo aviāciju” ir saistoša Konvencijas par starptautisko civilo aviāciju (turpmāk – Konvencija) un tās pielikumos (starptautiskie standarti un ieteicamā prakse (*SARP*)) noteiktās prasības. Konvencijas 1., 6.,8., 11., 13., un 14.pielikums uzliek par pienākumu dalībvalstīm ieviest drošības vadības sistēmu (SMS) un izstrādāt valsts drošības programmu (SSP). Bez tam, lai paaugstinātu civilās aviācijas drošību un maksimāli samazinātu iespējamo apdraudējumu civilās aviācijas drošībai Eiropas Savienībā, Eiropas Aviācijas drošības organizācija (EASA), kas izveidota un pilnvarota noteikt drošības prasības ES dalībvalstīm saskaņā ar Eiropas Parlamenta un Padomes 2008.gada 20.februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, ir noteikusi ES dalībvalstīm par pienākumu ieviest drošības vadības sistēmu (SMS) un izstrādāt valsts drošības programmu (SSP). Lai izpildītu gan Konvencijas, gan Aviācijas drošības organizācijas (EASA) prasības, Civilās aviācijas aģentūras personāls tiks palielināts ar diviem speciālistiem. Rīkojumu projektā ir iekļauti izdevumi, kas saistīti ar divu jaunu speciālistu pieņemšanu darbā Civilās aviācijas aģentūrā.  Saskaņā ar Komisijas 2006.gada 6.decembra Regulas (EK) Nr. 1794/2006, ar ko nosaka kopēju tarifikācijas sistēmu aeronavigācijas pakalpojumiem 5.panta 2.punktu dalībvalstis ir tiesības noteikt izmaksas, ja tās radušās saistībā ar aeronavigācijas pakalpojumu sniegšanu. Ņemot vērā minēto ar šo rīkojumu tiek noteiktas izmaksas, lai finansētu valsts aģentūras „Civilās aviācijas aģentūra” izdevumus, kas saistīti ar aeronavigācijas pakalpojumu nodrošināšanas, kontroles un uzraudzības, gaisa telpas bloka pārvaldības darbību (funkciju) izpildi. Līdz ar to nav uzskatāms, ka ar šo rīkojumu tieši tiek izpildīta kādas Eiropas Savienības tiesību akta prasība, bet gan ir tikai izmantotas ar Eiropas Savienības tiesību aktiem noteiktā rīcības brīvība. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Civilās aviācijas aģentūra, valsts akciju sabiedrība „Latvijas gaisa satiksme”, valsts akciju sabiedrība „Starptautiskā lidosta „Rīga””. |
| 2. Projekta izpildes ietekme uz pārvaldes funkcijām | Projekts šo jomu neskar. |
| 3. Projekta izpildes ietekme uz pārvaldes institucionālo struktūru. Jaunu institūciju izveide. | Projekts šo jomu neskar. |
| 4. Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. Cita informācija | Nav. |

Anotācijas II, III un VI sadaļa – Projekts šīs jomas neskar.

Satiksmes ministra vietā-

Aizsardzības ministrs A.Pabriks

Vīza: valsts sekretārs A.Matīss

25.10.2012. 13:00

1638

I.Dambe

67830941, inta.dambe@latcaa.gov.lv